༄༅།།ཞུགས་སྒྲུབ་དཔལ་ཆེན་འདུས་པ་ལས༔ རོལ་པ་ཆེན་པོའི་གཏོར་བཟློག་བཞུགས་སོཿ
འུཾཿ དཔལ་ཆེན་འདུས་པའི་ལྷ་ལ་འདུདཿ མ་འོངས་དུས་ཀྱི་སྙིགས་མ་ལཿརྒྱ་འདྲེ་འཚུབས་ཤིང་མཐའ་དམག་རྡོལཿ ཀླ་ཀློས་རྒོལ་ཞིང་ཆོས་འཁོར་འཇིགཿ ཆོས་པའི་ཚུལ་ཅན་དུག་ལྔ་རགསཿ ཁྱིམ་པ་སུན་འབྱིན་བསྟན་ཞབས་སྡུདཿ མངོན་གྱུར་མི་ཤེས་ལྐོག་གྱུར་སྒྲོགཿ དེ་ཚེ་ཕྱི་ནང་མ་ངེས་པའིཿ ལོག་འདྲེན་ཐམས་ཅད་ཧེ་རི་ཀའིཿ གདུལ་བྱར་འགྱུར་བས་ཡི་དམ་འདིཿ བསྙེན་ཅིང་སྒྲུབ་ནས་ལས་ལ་སྦྱོརཿ དེ་ལ་རོལ་བ་ཆེན་པོ་ཡིཿ གཏོར་མས་བཟློག་པའི་ཕྲིན་ལས་ཡཿ སྤྱི་དོན་རྣམ་པ་གསུམ་ཡིན་ཏེཿ སྦྱོར་བ་དངོས་གཞི་རྗེས་གསུམ་མོ༔ དང་པོ་མདུལ་གཞི་ཡིན་ནཿ ས་ནི་བླང་དང་བཟུང་བ་གཅེསཿ སྐྱང་ནུལ་ཁྲག་ཆེན་གྱིས་བྱུགས་ལ༔ བདུད་རྩི་ལྔ་ཡི་ཆག་ཆག་གདབཿ སྲིད་པ་དུ་ལོག་མཚོན་པ་ཡིཿ མ་ཏྲཾ་མགོ་བོ་ལྷོ་ནུབ་དངཿ རྐང་པ་བྱང་ཤར་བསྟན་པའི་སྟེངཿ
འུཾ མུ་ཁྱུད་རིམ་པ་བདུན་བསྐོར་བའིཿ ལྟེ་པ་གྲུ་གསུམ་མཐིང་ནག་ལཿ ཟླ་གམ་དམར་པོ་གསུམ་དང་ལྡནཿ དེའི་ཕྱིར་རྩིབས་བརྒྱད་ཕྱི་རོལ་དུཿ ཐོད་རྭ་གློ་འབུར་བཞི་ལྡན་གྱིཿ ཕྱི་མ་ཁྲག་མཚོ་རྡོ་ར་དང་མེས་རིས་བསྐོར་བའི་དབུསཿ རྩིབས་ཀུན་ཐེ་ལྡིང་ཁྲིརཿ དུག་ཁྲག་གིས་སྦྲུས་དཔལ་ཆེན་པོའིཿ གཏོར་ཆེན་འཁོར་བརྒྱད་མཐེབ་གྱུ་དངཿ ཤ་དུམ་རྒྱུ་མའི་དྲ་ཕྱེད་དཔྱངསཿ མཚེ་ཡུངས་རྩང་གིས་བརྒྱན་པའི་རྩེརཿ བ་གཟན་ལ་བཟོས་བྱ་ཁྱུང་ནིཿ རོ་ཉི་འདྲེན་པའི་གནས་ལྔ་རུཿ ཁྲོཾ་བུངྔྷ་ག་རུ་ཊ་ཙ་ལེ་ཙ་ལེ་ཧཱུཾ་ཕཊཿ བྱད་ཕུར་དང་བཀྲ་མི་ཤེས་པ་དགྲ་ལ་བྷྱོ་བཟློགཿ དེ་བཞིན་པདྨ་བཛྲ་དངཿ རཏྣ་ཀརྨའི་གནས་ཡིག་ནིཿ སྤྱི་བོ་ནས་བཟུང་རིམ་བཞིན་བཅུགཿ གཤོག་པར་བཟློག་པའི་སྔགས་བྱང་དངཿ མཇུག་མར་དྲག་སྔགས་སོ་ལྔ་པཿ བྲིས་པ་དུག་ཁྲག་གིས་བྱུགས་བརྒྱནཿ སྲུང་བཟློག་འཁོར་ལོ་གཡས་གཡོན་དཔྱངསཿ དེ་ལ་སྲུང་བའི་འཁོར་ལོ་ནིཿ མུ་ཁྱུད་བརྒྱད་པའི་ལྟོ་བ་རུཿ འབྲུ་གསུམ་བརྩེགས་པའི་མཐའ་བསྐོར་ནསཿ ཡིག་མགོ་ཕྱིར་བསྟན་གཙོ་བོའི་སྔགསཿ དེའི་ཕྱི་པདྨ་འདབ་བཞི་ལཿ མདུན་ནས་བརྩམས་ཏེ་གཡས་བསྐོར་དུཿ ཨོཾ་བཛྲ་ཤྲཱི་ཧེ་རུ་ཀཿ བཛྲ་ཀྲོ་ངྷི་ཤྭ་རཱི་སྟྭིཿ དེ་བཞིན་རཏྣ་པདྨ་དངཿ ཀརྨ་ཤྲཱིར་འདོད་གསོལ་སྦྱརཿ དེའི་ཕྱི་མཚོན་འཁོར་རྩིབས་བརྒྱད་ལཿ མདུན་ནས་བརྩམས་པའི་གཡས་བསྐོར་དུཿ ཨོཾ་བཛྲ་ཙནྜ་རུ་ལུ་རུ་ལུ་སརྦ་དུཥྚཾ་ཏཀ་ཧ་ན་ད་ཧ་པ་ཙ་ཧཱུཾ་ཕཊཿ དེ་བཞིན་དུ་ཤར་ལྷོར་ཨོཾ་བཛྲ་ཙནྜ་མམ་ཡོ་གི་ནི་སརྦ་དུཥྚི་སོགསཿ ལྷོར་ཡམཱནྟཀཿ ལྷོ་ནུབ་ཏུ་མ་ཧཱ་གུ་རུཿ ནུབ་ཏུཧྱ་གྷྲཱི་ཝཿ ནུབ་བྱང་དུ་བི་ཤྭ་ཀྭ་ལཿ བྱང་དུ་ཀཱི་ལི་ཀཱི་ལ་ཡཿ བྱང་དུ་ཤར་དུ་རུདྲ་ཏནྟྲ་ཞེས་དང་རྩིབས་མཆན་སྲུང་བའི་སྔགསཿ དེའི་གྱིལིང་ཚེར་ཁྱུང་ལྔའི་སྔགསཿ དེའི་ཕྱི་རིན་ཆེན་ཟུར་བརྒྱད་སྟེངཿ སོ་སོའི་རྩིབས་དང་ཕྱག་མཚན་སྤྲདཿ ཤར་ནས་རིམ་པར་རྡོ་རྗེ་དངཿ བྱ་ཁྱུང་བེ་ཅོན་ཐོད་དབྱིག་དངཿ རལ་གྲི་ཐོ་བ་ཕུར་པ་དངཿ ལྕགས་ཀྱུ་རྩེ་མོ་ཕྱིར་བསྟན་བྲིཿ དེའི་ཕྱི་དབྱངས་གསལ་རྟེན་སྙིང་སྦྲེལཿ རྡོ་རྭ་མེ་ཕྲེང་སྤྱི་ལྟར་རོཿ ཀུན་ལ་སྲུང་བའི་འདོད་གསོལ་སྦྱརཿ ཞལ་ཤེས་བཞིན། གི་ཝཾ་གླ་རྩི་བུ་གུལ་དངཿ བདུད་རྩི་ཨ་མྲི་ཏ་ཡིས་བྱུགསཿ བཟློག་འཁོར་ཁྱད་པར་ས་བོན་ཁྲོཿ པདྨའི་ཚབ་ཏུའང་རྩིབས་བཞི་དངཿ ཟུར་བརྒྱད་སྤངས་པའི་ཕྱག་མཚན་འཆོལཿ དབྱངས་རྟེན་བཞག་ལ་སོ་ལྔ་བྲིཿ ས་བོན་ཁྲོཾ་གྱི་མདུན་དག་ནསཿ ཡིག་མགོ་ནང་བསྟན་རྩིབས་མཆན་རྣམསཿ ཁྲོཾ་མཱ་ར་ཡ་རྦད་བྷྱོ་བཟློག་ཁྱདཿ གྲི་ལྕགས་དམེ་མནོལ་མཛེ་ཁྲག་བྱུགཿ་ས་མ་ཡཿ དཀྱིལ་འཁོར་རྩིབས་ལ་དཔལཿ ཤམ་བུ་ཞལ་ཤེས་བཞིནཿ གཏོར་བརྒྱདཿ ཁྲག་མཚོར་དབང་ཕྱུག་ཉེར་བརྒྱད་ཀྱིཿ གཏོར་མ་རང་མདོག་བདུན་བདུན་བཀོདཿ མཐའ་མར་རི་རུད་འདྲེ་ཅན་དངཿ ཕུངས་བསྲེས་པའི་ཀོང་ཟོར་ནིཿ བརྒྱད་ཅུ་རྩ་གཅིག་གྲངས་ལྡན་ལཿ བྲག་ནག་མཚེ་དང་ཐོག་ལྕགས་ཕྱེཿ དུར་ཁྲོད་ཡུངས་དཀར་མི་བསད་རྡོཿ སྐྱེར་མ་དང་ལྟས་ངན་སྒྲོ་སྡེབས་ལཿ གྲི་ལྕགས་མདེའུ་གནམ་བསྟན་གཟིགཿ མདོར་ན་ཟོར་རྫས་བྱེ་བྲག་རྣམསཿ ཟོར་གྱི་གྱེར་བཞིན་ཚོགས་པར་བྱཿ འཇིག་རྟེན་སྡེ་གསུམ་གཙོར་གྱུར་ལཿ དོན་གྱི་བཀའ་ལུང་ཚང་ན་ཡངཿ ཁྲག་མཚོ་ནས་བཟུང་ཟོན་རྫས་རྣམསཿ བཀའ་སྡོད་དཀྱིལ་འཁོར་ངོ་བོར་གྲུབཿ ལས་སྦྱོར་དམིགས་བསལ་དང་འབྲེལ་ནཿ ཧོམ་ཁུང་ནང་དུ་ཟག་རྫས་དངཿ ལྡན་པའི་ལིངྒ་བྱད་དུ་གཞུགཿ དེ་ཡང་སློབ་དཔོན་ཞལ་ལས་ཤེསཿ ཀུན་གྱི་མཐའ་མར་སྒབ་དཀྲིས་བྱཿ དྲག་པོའི་མཆོད་གཏོར་ཉེར་སྤྱོད་བཤམཿ སྤྱི་དོན་གཉིས་པ་དངོས་གཞི་ལཿ གཉིས་ཀྱི་དང་པོ་བདག་མདུན་གཉིསཿ འཇུག་པ་གཅིག་པས་དཔལ་ཆེན་གྱིཿ ལས་གཞུང་བསྲང་ལ་བསྙན་སྔགས་བཟླསཿ དེ་ནས་ཕཊ་ཛཿ ཞེས་བརྗོད་པའིཿརྐྱེན་གྱིས་བདག་མདུན་ས་ོསོར་ཕྱེཿ ལྷ་ཚོགས་ཀུན་ཀྱང་སྤྱི་དྲིལ་སྔགསཿ ཞེས་པའི་དམིགས་གནད་དང་ལྡན་པསཿ ཁྲོ་བོ་སྤྱི་སྔགས་གཙོ་བོར་བཟླཿ གཉིས་པ་སྲུང་འཁོར་ནིཿ གཙོ་བོའི་ཐུགས་སྲོག་གི་ཀླད་ཀོར་དུ་བླ་མཿ ཧའི་ཁོག་པར་སྲུང་བྱཿ ཞབས་ཀྱུར་ཡུལ་མཁར་ནོར་ཕྱུགས་གསལ་བཿ སྲུང་དམིགས་ནིཿ ཐུགས་སྲོག་ལས་འོད་ཟེར་འཕྲོས་དེ་བཞིན་གཤེགས་པ་ཐམས་ཅད་ཀྱི་ཐུགས་རྒྱུད་བསྐུལ་མཁྱེན་བརྩེ་ནུས་གསུམ་གྱི་ཡོན་ཏན་འོད་ཟེར་སེར་པོའི་རྣམ་པར་བསྡུས་པ་གཙུག་ཏོར་འཁོར་ལོས་སྒྱུར་བའི་ངོ་བོ་ཉིད་རྡོ་རྗེའི་རྡུལ་ཕྲ་རབ་ཏུ་གྱུར་པས་སྲུང་བྱེད་རྡོ་རྗེའི་གུར་ལ་ཐིམ་པས་རྡོ་རྗེའི་བཞུ་བླུགས་སུ་གྱུར་པས་ཅིས་ཀྱང་མི་ཚུགས་པར་བསྒོམ་ལཿ རྩ་བའི་བསྙེན་སྔགས་དང་སྲུང་སྔགས་རྣམས་སྟོང་ཕྲག་ཙམ་སྟེཿ ཨོཾ་ཨཱཿ ཨུཥྞ་ིཥ་བཛྲ་ཙཀྲ་ཝརྟིབྷཱུྃ་སརྦ་ལོ་ཀི་སཱ་ཧཱཿ ཞེས་སྲུང་འཁོར་བསྒོམཿ གསུམ་པ་ལས་སྦྱོར་ཁྱད་པར་ནིཿ སྐད་ཅིག་གནམ་ལྕགས་རྡོ་རྗེ་ནིཿ རྩེ་དགུ་སྟོང་གསུམ་གང་ཁྱོནཿ སྦུབས་སྟོང་འབར་བའི་ལྟོ་བ་རུཿ དཔལ་དགུ་རྔམ་པའི་དྲག་སྔགས་སྒྲོགསཿ ཡར་རྩེ་བརྒྱད་ཀྱི་སྲོག་ཤིང་ལཿ ཐུབ་དབང་བདུད་འདུལ་ཆ་བྱད་ཅནཿ རྣམ་པ་བཞི་ཡི་འཁོར་གྱིས་བསྐོརཿ རྭ་ལ་རིག་འཛིན་གྲུབ་ཐོབ་བརྒྱདཿ མཉེན་ཞུ་ཕོད་ཆེན་སྡིགས་མཛུབ་ཅནཿ དྲང་སྲོང་དམོད་པ་ལས་ཀྱི་ཆསཿ ཀུན་ཀྱང་ཛཿབྷྱ་ོཕཊ་ཀྱི་སྒྲཿ དགུག་བསྒྲལ་སྤར་བའི་ལས་ལ་བརྩོན༔ མར་རྩེ་དགུ་ཡིས་འགོར་པོ་དགུའིཿ སྙིང་ག་དབང་ཆེན་གཞི་ལ་ཕུགཿ འཆང་བཟུང་ཙཀྲ་རྩིབས་བརྒྱད་པའིཿ མཆན་ལ་སྤྲུལ་པའི་པའི་ལྕགས་སྡིག་འཕྱོཿ སྤུ་གྲི་ཀཡོན་དུ་འཁོར་བ་ཡིསཿ གནོད་བྱེད་དགྲ་གདོན་ཉལ་ཉལ་གཏུབསཿ སྡིག་པའི་ཧབ་ཧབ་ཟོས་པ་ཡིསཿ ལོག་པར་འདྲེན་པའི་དགྲ་འདྲེ་དངཿ ཁྱད་པར་འགོང་པོ་སྤུན་དགུའི་སྡེ༔ རྫས་ལ་མེ་མཆེད་ལྟ་བུར་བསམ༔ ཨོཾ་ཨཱཿཧཱུྃ་བཛྲ་ཡཀྴ་ཀྲོཏ་སརྦ་དུཥྚཾ་ཧ་ན་ཧ་ན་ཧཱུཾ་ཕཊ༔ ཅེས་ཏིང་ངེ་འཛིན་གྱི་གནད་ལས་མ་ཡེངས་པར་བརྒྱ་རྩ་ཙམ་བཟླའོ༔ བཞི་བ་རྫས་མཐུན་སྒྲུབ་པ་ནཿ དྲག་སྔགས་སོ་ལྔ་པ་ཅི་ནུས་བཟླས་པས་ཟོར་རྫས་དང་ཐུན་རྫས་རྣམས་ནད་མཚོན་མེ་དཔུང་གི་ཚ་ཚྭར་སྒོམ་མོཿ ལྔ་པ་སྦྱོར་སྒྲོལ་ཚོགས་ཀྱི་སྐོང་ནིཿ ཚོགས་བྱིན་རློབ་ནས་བཟུང་ལྷག་མའི་བར་ལས་གཞུང་ལྟར་བྱའོཿ གལ་ཏེ་སྐོང་བརྒྱ་སོགས་གསོག་ན་སྐོང་བཤགས་རྡོ་རྗེའི་བྲོལ་གླུའམ་ཉེར་བསྡུས་ལ་ནི། བདེ་སྟོང་ཀློང་ཡངས་ཏིང་འཛིན་གསུམ་གྱི་སྦུབས༔ ཞེས་པ་ནསཿ ལྷུན་གྲུབ་རྫོགས་པ་ཆེན་པོའི་ས་ལ་སྐྱོལཿ ཞེས་པའི་བར་གྱི་ཡོག་པ་གསུམ་པོ་ལྡབ་བོཿ དྲུག་པ་བཟློག་པ་དངོས་ལ་སྤྱི་དོན་རྣམ་པ་བཅུ་གཅིག་ལསཿ དང་པོ་གཟུ་དཔང་ནིཿ ཧཱུཾཿ ཁྱབ་བདག་གདོད་མའི་མགོན་པོ་ནས་བཟུང་སྟེཿ མངོན་པར་བྱང་ཆུབ་དཔལ་མགོན་བླ་མའི་བརཿ དགོཾངས་བརྡ་སྙན་བརྒྱུད་རྡོ་རྗེའི་སློབ་དཔོན་དངཿ དཔལ་ཆེན་འདུས་པའི་ལྷ་ཚོགས་གཟུ་དང་དཔངཿ འགྲོ་ཀུན་བདེ་གཤེགས་སྙིང་པོའི་རང་བཞིན་ལཿ དགྲ་གཉེན་ཕྱོགས་ཆའི་སྡང་ཞེན་མ་དམིགས་ཀྱངཿ གཟུང་འཛིན་གདོན་གྱིས་བརླམས་པའི་ཉམས་པ་བདུནཿ བྱང་ཆུབ་སེམས་གཉིས་སྒོམ་པའི་དགྲ་རུ་ལངསཿ དམ་ལས་ཉམས་པས་སློབ་དཔོན་མཆེད་ལ་བརྙསཿ བཀའ་ལས་ཉམས་པས་ལས་འབྲས་ཁྱད་དུ་བསདཿ དོན་ལས་ཉམས་པས་བདེན་གཉིས་ཆད་པར་ལྟཿ ལས་ཀྱིས་ཉམས་པས་ཉེས་མེད་རྣམས་ལ་འཛུགསཿ མཚན་མས་ཉམས་པས་ཆོས་ལ་ཕྱོགས་རིས་བཟུངཿ འདོད་པས་ཉམས་ཁྲེལ་མེད་འཕྲོག་བཅོམ་བྱེདཿ ལོག་པས་ཉམས་པས་སེམས་ཅན་སྡུག་ལ་སྦྱོརཿ འདི་ལ་མངོན་སྤྱོད་ཕྲིན་ལས་མི་མཛད་ནཿ མཐར་གྱིས་འཆི་བ་སེམས་ཅན་ཀུན་ལ་ཡོདཿ དུས་ལ་བབས་ན་དཔག་པསམ་ཤིང་ཡང་འགྱེལཿ བསམ་སྦྱོར་དན་པའི་འབྲས་བུ་མཐར་ཕྱིན་ནཿ ཚར་གཅོད་རྗེས་འཛིན་མཐུ་སྟོབས་རྫུན་དུ་ཟདཿ ཆོས་ཉིད་བདེན་པ་བསླུ་བ་མེད་པ་དངཿ སྔགས་ཀྱིས་སྒྲོལ་བ་སངས་རྒྱས་རྣམས་ཀྱི་མཐུསཿ ཨ་བྷི་ཙརཡའི་དུས་ལ་དབབ་ནཿ བརྣག་པའི་ལས་ལ་བཏང་སྙོམས་མཛད་ཅིགཿ དུས་གསུམ་སངས་རྒྱས་རྣམས་ནི་དབྱིངས་ནས་གཟིགསཿ བདེན་གཉིས་རྒྱུ་འབྲས་བསླུ་མེད་གཟུ་དང་དཔངཿ དཔལ་མགོན་ཆོས་སྐྱོང་རྣམས་ནི་མཐུ་རྩལ་བསྐྱེདཿ ཉེས་ཅན་འདི་ལ་མངོན་སྤྱོད་ཕྲིན་ལས་མཛོདཿ ཅེས་བརྗོད་ཅིང་ཡུས་གདབཿ གསེར་སྐྱེམས་ཕྱོགས་བཅུར་གཏོར་རོཿ གཉིས་པ་སྤྱིར་ཐུགས་དམ་བསྐུལ་བ་ནིཿ ཧཱུཾཿམི་གནས་ཡེ་ཤེས་ཆོས་སྐུའི་ཕོ་བྲང་ནསཿ ལོངས་སྤྱོད་རྫོགས་པ་ཞི་དང་ཁྲོ་བོའི་ལྷཿ ཐུགས་དམ་བསྐུལ་ལོ་འགྲོ་བའི་དོན་ལ་དགོངསཿ རིག་པའི་རང་བཞིན་བདེ་གཤེགས་སྙིང་པོ་ཡངཿ མ་རིག་འཛིན་པའི་ཀུན་གཞི་ལུང་མ་བསྟནཿ སྒོ་ལྔའི་ཡུལ་དང་རྟེན་ཅིང་འབྲེལ་པ་ལསཿ རིགས་དྲུག་རྒྱུད་ལྔའི་གནས་སུ་འཁྱམས་པ་རྣམསཿ ལས་དང་ཉོན་མོངས་མཐུ་ཡིས་གཟིར་བའི་མཐུཿ ཕྱི་རོལ་ཡུལ་ལ་སྨིན་པའི་སྡུག་བསྔལ་དངཿ ནད་མཚོན་མུ་གེ་དགྲ་བགེགས་འབྱུང་པོའི་གདོནཿ འཇིགས་པ་ཆེན་པོ་བརྒྱད་དང་བཅུ་དྲུག་ཀུནཿ མངོན་སྤྱོད་དྲག་པོའི་རོལ་པས་ཚར་བཅད་ནསཿ ལོག་རྟོག་དངོས་པོར་ཞེན་པའི་སེམས་ཅན་རྣམསཿ རྒྱུ་འབྲས་ཐེག་པ་གཞན་གྱིས་གདུལ་དཀའ་བསཿ རང་བྱུང་ཡེ་ཤེས་རྟོགས་ཕྲིན་ལས་མཛོདཿ གསུམ་པ་འཇམ་དཔལ་སྐུས་ལྷ་དང་དབྱེ་བ་ནིཿ ཉ་བོའི་སྟེང་དུ་དབྱེ་སྒྲོག་གཉིས་བསྣོལ་ནསཿ ཧཱུཾཿ བསྐལ་པ་བརྒྱད་ཁྲི་བཞི་སྟོང་འབར་བའི་གཞལ་ཡས་ནསཿ ལྕགས་མཁར་སྒོ་མེད་བཅུ་དྲུག་དབར་བའི་ནང་ཤེད་ནཿ འོབས་ཆེན་བཅུ་གཉིས་འབར་བའི་དཀྱིལ་འཁོར་ནསཿ ཐོད་མཁར་འབར་བའི་དབུས་ཕྱོགས་ནསཿ ཕོ་བྲང་ལྕགས་མཁར་སྤུ་གྲིས་གཏམས་པ་ནསཿ ཀླུ་འབུམ་གཉན་ཁྲི་ས་བདག་སྟོང་གི་གདནཿ ལྟོ་འཕྱེ་ཕྱོགས་སྐྱོང་མ་ཧེ་བརྫིས་པའི་ཁྲིཿ ཐབས་དང་ཤེས་རབ་ཉི་ཟླའི་གདན་སྟེང་ནསཿ སྲོག་བདུད་འཇམ་དཔལ་ཚེ་བདག་ནག་པོ་བཞེངསཿ རྔམས་པའི་ཚུལ་གྱིས་བླ་རྐུན་དག་ལ་ཁྱེཿ ཚེ་བདག་ལས་ཀྱི་སྤྲུལ་པ་མངོན་ཕྱུངས་ཤིགཿ ཧཱུཾཿ ཤར་གྱི་ཕྱོགས་ནས་བླ་འགུགས་པཿ དུང་གི་མོན་པ་སེངྒེའི་མགོཿ དབུ་དགུ་སྤྱན་དགུ་ཞལ་དགུ་གདངསཿ ཕྱག་དགུ་ཞབས་དགུ་ཙིཏྟ་དགུཿ ཞབས་དགུས་སྟོང་གསུམ་གླ་ལ་རྒྱུགཿ སྤྱན་དགུས་དགྲ་བོར་བལྟས་ནས་འཛིནཿ སྙིང་དགུས་དགྲ་བོ་ཡིད་ལ་འཛིནཿ ཕྱག་དགུས་ཁོང་ནས་ཙིཏྟ་འབྱིནཿ ཞལ་དགུས་ཁ་མངར་མེད་པར་གསོལཿ ལྗགས་དགུས་ཁྲག་ལ་མྱོས་ཤིང་འཐུངསཿ དགྲ་བོ་ལྷ་དང་ཕྲོལ་ལ་ཤོགཿ ཀ་ལ་དུན་ཏི་ཙིཏྟ་རོ་མྱགས་སྲོག་ལ་ཐུམ་རིལི་ལི་བྷྱོཿ ཧཱུཾཿ ལྷོ་ཡི་ཕྱོགས་ནས་བླ་འགུགས་པཿ ལྕགས་ཀྱི་མོན་པ་སྟག་གི་མགོཿ དབུ་དགུ་སྤྱན་དགུ་ཞལ་དགུ་གདངསཿ ཕྱག་དགུ་ཞབས་དགུ་ཙིཏྟ་དགུཿ ཞབས་དགུ་སྟོང་གསུམ་བླ་ལ་རྒྱུགཿ སྤྱན་དགུས་དགྲ་བོར་བལྟས་ནས་འཛིནཿ སྙིང་དགུས་དགྲ་བོ་ཡིད་ལ་འཛིནཿ ཕྱག་དགུས་ཁོང་ནས་ཙིཏྟ་འབྱིནཿ ཞལ་དགུས་ཁ་མངར་མེད་པར་གསོལཿ ལྗགས་དགུས་ཁྲག་ལ་མྱོས་ཤིང་འཐུངསཿ དགྲ་བོ་ལྷ་དང་ཕྲོལ་ལ་ཤོགཿ ཧ་ལ་ཧ་ལ་དུན་ཏིང་ཙིཏྟ་རོ་མྱགས་སྲོག་ལ་ཐུམ་རི་ལི་ལི་བྷྱོཿ ཧཱུཾཿ ནུབ་ཀྱི་ཕྱོགས་ནས་བླ་འགུགས་པཿ བསེ་ཡི་མོན་པ་དྲེད་ཀྱི་མགོཿ དབུ་དགུ་སྤྱན་དགུ་ཞལ་དགུ་གདངསཿ ཕྱག་དགུ་ཞབས་དགུ་ཙིཏྟ་དགུཿ ཞབས་དགུ་སྟོང་གསུམ་བླ་ལ་རྒྱུགཿ སྤྱན་དགུས་དགྲ་བོར་བལྟས་ནས་འཛིནཿ སྙིང་དགུས་དགྲ་བོ་ཡིད་ལ་འཛིནཿ ཕྱག་དགུས་ཁོང་ནས་ཙིཏྟ་འབྱིནཿ ཞལ་དགུས་ཁ་མངར་མེད་པར་གསོལཿ ལྗགས་དགུས་ཁྲག་ལ་མྱོས་ཤིང་འཐུངསཿ དགྲ་བོ་ལྷ་དང་ཕྲོལ་ལ་ཤོགཿ ར་ག་ཧོ་ཧེ་དུན་ཏིག་རོ་མྱགས་སྲོག་ལ་ཐུམ་ར་ིལི་ལི་བྷྱོཿ ཧཱུཾཿ བྱང་གི་ཕྱོགས་ནས་བླ་འགུགས་པཿ གསེར་གྱི་མོན་པ་ཁྱུང་ཆེན་མགོཿ དབུ་དགུ་སྤྱན་དགུ་ཞལ་དགུ་གདངསཿ ཕྱག་དགུ་ཞབས་དགུ་ཙིཏྟ་དགུཿ ཞབས་དགུ་སྟོང་གསུམ་བླ་ལ་རྒྱུགཿ སྤྱན་དགུས་དགྲ་བོར་བལྟས་ནས་འཛིནཿ སྙིང་དགུས་དགྲ་བོ་ཡིད་ལ་འཛིནཿ ཕྱག་དགུས་ཁོང་ནས་ཙིཏྟ་འབྱིནཿ ཞལ་དགུས་ཁ་མངར་མེད་པར་གསོལཿ ལྗགས་དགུས་ཁྲག་ལ་མྱོས་ཤིང་འཐུངསཿ དགྲ་བོ་ལྷ་དང་ཕྲོལ་ལ་ཤོགཿ ཀརྨ་བྷ་ཏིང་དུན་ཏིང་རོ་མ